ئومێد کوردستانی

ئومێد کوردستانی (لەدایکبووی ١٩٦٣؛ لە تاران٬ ئێران) ئێرانی-ئەمریکیێکی. لە ئەنجومەنی بەڕێوەبەرایەتیی تویتەر کار دەکات. پێشتریش لە کۆمپانیای گووگڵ  و ڤۆدافۆن کاری کردووە.

ژیاننامە
ئومێد لە تارانhttps://www.highbeam.com/doc/1P3-1268208801.html Alumni Profiles: Omid Kordestani: Google Inc. Senior Vice President of Global Sales and Business Development  لەدایکبووە، لە تەمەنی ١٤ ساڵیدا چووەتە کالیفۆرنیا و لەوێ بەردەوامی بە خوێندن داوە و ماستەری ئەندازیاریی کارەبا لە ساڵی ١٩٨٤ لە زانکۆی سان جۆز وەرگرتووە. لە ساڵی ١٩٩١ لە زانکۆی ستانفۆرد بڕوانامەی ماستەری لە بەڕێوەبەرایەتیی باڵای بزنس (MBA)دا بەدەست ھێناوە. ئومێد لە ساڵی ١٩٩١ ھاوسەرگیری لەگەڵ بیتا دریاباری کرد و لە ساڵی ٢٠٠٩ لە یەکتر جیابوونەوە. ئومێد کوردستانی لە ٨ی ئایاری ٢٠٠٦دا لەلایەن گۆڤاری تایمەوە وەک یەکێک لە ١٠٠ کەسایەتیی گرنگی جیھان ھەڵبژێردرا. لە ساڵی ٢٠١١ لەگەڵ جیزل ھیسکاک ھاوسەرگیریی کردووە و دوو منداڵی ھەیە.

ئومێد کوردستانی یەکێکە لە دەوڵەمەندترین کەسەکانی کالیفۆرنیای باکوور و بەپێی گۆڤاری سان جۆز سامانەکەی زیاتر لە ٢ ملیار دۆلارە و گۆڤاری فۆربسیش بڵاویکردووەتەوە، کە دووەمین گەورە دەوڵەمەندی ئێرانییە لە جیھاندا.

سەرچاوەکان

کوردێک بووە ئەندامى دەستەى بەڕێوەبەرانى تویتەر؛ ئێن ئاڕ تی.
ویکیپیدیای ئینگلیزی؛ تشرینی یەکەمی ٢٠١٥.

پۆل:لەدایکبووانی ١٩٦٣
پۆل:زیندووان
پۆل:ملیاردێرە ئێرانییەکان
پۆل:کارمەندانی گووگڵ
پۆل:ئەمریکییە بە ڕەگەز ئێرانییەکان
پۆل:میلیاردێرە ئەمریکییەکان
پۆل:خەڵکی تاران
پۆل:خێرخوازە ئەمریکییەکان